Nacionalni front (Francuska)
<s>Nacionalni front () je nacionalistička politička partija u Francuskoj.</s><s>Njena predsednica je Marin Le Pen.</s>

<s>Istorijat 
Nacionalni front je osnovan 1972, i od tada do 16. januara 2011 je njen lider bio Žan Mari Le Pen, a od 16. januara 2011 - njegova najmlađa kći Marin Le Pen.</s><s>NF vuče korene iz pokreta Nova čast (Ordre Nouveau) koja se 1972. ujedinjuje sa organizacijom pod nazivom Nacionalni pokret za francusku slogu (Front national pour l'unité française).</s>

<s>Tada NF se pridružuje i Nacionalno popularno ujedinjenje.</s><s>Na osnivačkom Kongresu NF je sebe prikazao kao nacional-revolucionarnu političku organizaciju.</s>

<s>Tokom 80ih NF se pridružuje još mnoge male profašističke, monarhističke i klerikalne grupacije poput Francuske akcije (Action Française).</s>

<s>NF nije imao uspeha sve do sredine 80ih jer je u međuvremenu doživeo rascep, iz kojeg su proistekla sledeća poltička stranka: Stranka nove snage (Parti des forces nouvelles).</s><s>Tada Le Pen poziva Revolucionarnu nacionalističku grupu GNR da se pridruži Nacionalnom frontu.</s>

<s>Za vreme 1983, Žan Peri Stribos, generalni sekretar NF izvojevao je prvu pobedu Lepenove stranke, osvojivši 17% glasova na lokalnim izborima, i tako omogućio da NF ima predstavnike u gradskim većima zajedno sa konzevrativnom strankom Ujedinjena republika, Žaka Širaka.</s>

<s>Za Evropske izbore 1984, NF je osvojio 10 mesta, a na nacionalnim izborima 1986. osvaja 35 mesta u francuskom parlamentu.</s><s>To je dovelo do velikih potresa u političkom životu Francuske pa su socijalisti Fransoe Miterana i konzervativci Žaka Širaka, dve sukobljenje strane morale da formiraju zajedno vlast, da ne bi NF.</s>

<s>Tih godina NF zajedno sa još nekim strankama u Evropskom parlamentu formira Evropski nacionalistički savez.</s>

<s>Tokom 90ih NF se posvetila profilisanju stranke kao tradicionalne desnice, ali je uvek imala problema zbog svojih radikalnih stavova.</s><s>Na lokalnim izborima 1995, NF u pojedinim gradovima dobija i do 35% glasova.</s><s>NF tada daje gradonačelnike u preko 10 francuskih gradova.</s><s>U gradu Oranž, lider tamošnjeg NF Žak Bompard je i dan danas na čelu to grada, i NF ima tamo podršku od 65% glasača.</s>

<s>Tokom 1995. za izbore NF se posebno zalagala za proterivanje emigranata iz Francuske u Afriku.</s><s>Za izbore 2002. slogan NF je bio Za red i zakon!.</s><s>Tokom te kampanje NF je prozvala četiri značajne francuske stranke: Komunističku partiju, Socijalističku stranku, Uniju za demokratiju, Ujedinjenu republiku, da su četvorostrana banda.</s>

<s>Na Kongresu NF 1997, donosi se odluka da stranka zauzima poziciju nacional-konzervativizma i treće stranke.</s>

<s>Tokom 1998, Bruno Megret, visoki funkcioner NF, napušta stranku i osniva Narodni republikanski pokret (Mouvement national républicain, MNR) optuživajući rukovodstvo NF da želi da marginalizuje stranku i uništi je.</s>

<s>Na predsedničkim izborima 2002, NF i Žan Mari Le Pen doživljavaju neverovatan uspon.</s><s>Le Pen pobeđuje socijalističkog kandidata, ali u drugom krugu predsedničkih izbora gubi od konzervativca Žaka Širaka, osvojivši 18% naspram Širaka koji je imao 82% glasova.</s>

<s>Na referendumu za Ustav EU 2005, NF je vodio oštru antikampanju i Francuzi su odbili taj predlog.</s><s>Iste godine aktivisti NF su oblepili mesta u kojima žive emigranti uglavnom muslimani sa plakatima na kojima je pisalo: Ko se bude zajebavao sa Francuskom, leti napolje! (Tu niques la France...</s><s>Dégage!).</s>

<s>Bruno Megret je 2007. sklopio savez o saradnji sa NF i ponovo zajedno deluju, i pada dogovor da zakopaju ratne sekire.</s><s>Nacionalistička koalicija koju je predvodio Le Pen na predsedničkim izborima osvaja 11% glasova i pada na četvrtu poziciju.</s>

<s>Zbog finansijskih problema NF ne uspeva 2007. na parlamentarnim izborima da uđe u parlament osvojivši svega 4,29 % glasova.</s>

<s>Programska načela i stranka danas 
NF se zažale za:
 Očuvanje suvereniteta Francuske i njenog identiteta;
 Očuvanje tradicionalnih i porodičnih vrednosti;
 Jaka nacionalna ekonomija i socijalna jednakost;
 Pooštravanje krivičnih zakona i ponovno uvođenje smrtne kazne;
 Pooštravanje mera prema emigrantima;
 Antiglobalistička borba – protivljenje međunarodnim integracijama.</s>

<s>Politički analitičari nazivaju NF nacional-populističkom partijom još od 1984. godine.</s><s>Mejnstrim mediji NF nazivaju strankom ekstremne desnice.</s>

<s>Na izborima za Evropski parlament 2009, NF osvaja 6,3% glasova što joj daje 3 mesta.</s><s>Kao glavno uporište NF se smatra Marselj i siromašni delovi Francuske.</s>

<s>Pored Le Pena, istaknuti članovi NF su: Bruno Golniš, Karl Lang i Rožer Oleindre.</s><s>NF je veoma centralizovana, i najveća ovlašćenja ima predsednik, čiji je autoritet neprikosnoven unutar stranke.</s><s>NF ima 75 hiljada članova.</s><s>NF je članica EVRONAT-a i Alijanse za Evropu nacija, zajedno sa Slobodarskom partijom Austrije, Srpskom radikalnom strankom, Holandskom partijom slobode i drugim nacionalističkim strankama.</s>

<s>Tokom 90ih lider NF, Žan Mari Le Pen bio je čest gost srpskih radikala u Zemunu.</s>

<s>Izborni rezultati NF po godinama 
Parlamentarni rezultati:
 1978 — 82,743; 0.3%
 1981 — 44,414; 0.2%
 1986 — 2,705,336; 9.7%
 1988 — 2,359,528; 9.7%
 1993 — 3,152,543; 13.8%
 1997 — 3,800,785; 14.95%
 2002 — 2,862,960; 11.3%
 2007 — 1,116,005; 4.29%
 2012 — 3,528,373; 13.6%</s>

<s>Predsednički rezultati:
 1974 Jean-Marie Le Pen — 190,921; 0.8%
 1988 Jean-Marie Le Pen — 4,376,742; 14.5%
 1995 Jean-Marie Le Pen — 4,571,138; 15.0%
 2002 Jean-Marie Le Pen — 4,805,307; 17.79%
 2007 Jean-Marie Le Pen — 3,835,029; 10.44%
 2012 Marine Le Pen — 6,421,426; 17.9%</s>

<s>Evropski rezultati:</s>

<s>1984 — 2,210,334; 11,0 % — 10
 1989 — 2,121,836; 11,8 % — 10
 1994 — 2,050,086; 10,5 % — 11
 1999 — 1,005,225; 5,7 % — 5
 2004 — 1,684,868; 9,8 % — 7
 2009 — 1,091,681;6,3 % — 3.
 2014 — 4,712,461;24,86 % — 24.</s>

<s>Izvori</s>

<s>Spoljašnje veze</s>

<s>Službena stranica Nacionalnog fronta Francuske</s>

<s>Nastanci 1972.</s><s>Nacionalističke partije
Političke stranke u Francuskoj</s>

